kardosdrur/scandi-wiki huggingface dataset:
Ferie for Alle

Ferie for Alle er en handelsmesse for ferierejser, der siden 1998 er blevet arrangeret af, og afholdt én gang om året i Messecenter Herning. I 2016 var den Skandinaviens største med 1.100 udstillere, og over tre dage kom der 60.000 besøgende.

Messen er delt op i fem temaområder; udland, Danmark, camping, Dansk Golfshow samt udeliv. Campingområdet fyldte i 2016 otte af de 14 messehaller, og dækkede 31.000 kvadratmeter. Dette gjorde det til Skandinaviens største campingmesse- og udstilling.

Referencer

Eksterne henvisninger 
 Ferie for Alles officielle hjemmeside 

Messer
Rejser
Alle
Etableret i 1998
Kultur i Herning
Dansk Camping Union

Dansk Camping Union (DCU) er en forening for danske campister. Foreningen blev stiftet 13. december 1926 som Lejrklubben for Danmark.

Historie 
I 1926 organiserede 26 teltliggere syd for København sig under navnet Lejrklubben for Danmark, så de bedre kunne forhandle overfor landmændene omkring priser og vilkår. I 1958 skiftede foreningen navn til Dansk Camping Union. DCU havde i 2015 over 50.000 medlemmer, og var i forhold til indbyggertallet den største campingorganisation i verden. DCU står sammen med Egskov på Fyn bag Europas første Camping Outdoor Museum, som åbnede i maj 2021.

DCU har i 2021 20 campingpladser fordelt rundt i Danmark.

 DCU-Camping København - Absalon
 DCU-Camping Aarhus - Blommehaven
 DCU-Camping Ejsing Strand
 DCU-Camping Gjerrild Strand
 DCU-Camping Hesselhus
 DCU-Camping Hornbæk
 DCU-Camping Holstebro Sø
 DCU-Camping Kollund
 DCU-Camping Kulhuse
 DCU-Camping Ebeltoft -Mols
 DCU-Camping Nærum
 DCU-Camping Rørvig Strand
 DCU-Camping Rågeleje
 DCU-Camping Tranum
 DCU-Camping Viborg Sø
 DCU-Camping Åbyskov Strand
 DCU-Camping Flyvesandet Strand
 DCU-Camping Odense
 DCU-Camping Ålbæk Strand
 DCU-Camping Rønne Strand - Galløkken

Referencer

Eksterne henvisninger 
 Dansk Camping Unions officielle hjemmeside
 Dansk Camping Union på Den Store Danske

Camping
Camping Union
Etableret i 1926
Norges regeringer

Norges regeringer siden 1814. Begrebet ministerium blev brugt frem til 1884, hvor man gik over til regering.

Ministerier 1814–1884 
Mellem 1814 og 1884 havde man ingen fuldstændige regeringsskift, kun suppleringer. Nedenstående periodeinddeling baserer sig på bogen Det norske statsråd 1814–1905, udgivet af Statsministerens kontor i 1996. Navngivningen er baseret på statholdere eller fremtrædende statsråder i perioden.

Norske regeringer 1884–1945

Quislings regering og tyskindsat okkupationsstyre 1940–1945

Regeringer siden 1945

Referencer

Eksterne links 
 Norske regjeringer og ministerier 1814–2001  (NorgesLexi)
 Det norske statsråd 1814– (Regjeringen.no)
Ringstabekk Station (1924-2006)

Ringstabekk Station (Ringstabekk stasjon) var en metrostation på Kolsåsbanen på T-banen i Oslo.

Stationen blev lukket 1. juli 2006, da Kolsåsbanen skulle opgraderes til metrostandard. Efterfølgende blev den dog betjent igen af sporvogne på Lilleakerbanen, der fortsatte fra deres hidtidige endestation Jar til Bekkestua. 15. august 2011 blev stationen erstattet permanent af den nye Ringstabekk Station, der også erstattede Tjernsrud Station med en beliggenhed mellem de to gamle stationer.

Nedlagte T-banestationer i Oslo
Etableret i 1924
Ophørt i 2009
Tjernsrud Station

Tjernsrud Station (Tjernsrud stasjon) var en metrostation på Kolsåsbanen på T-banen i Oslo. Stationen lå mellem Jarveien og Bærumsveien med udsigt til Tjernsrudtjernet i Jar.

Stationen blev lukket 1. juli 2006, da Kolsåsbanen skulle opgraderes til metrostandard. Efterfølgende blev den dog betjent igen af sporvogne på Lilleakerbanen, der fortsatte fra deres hidtidige endestation Jar til Bekkestua. 15. august 2011 blev stationen erstattet permanent af den nye Ringstabekk Station, der også erstattede den gamle Ringstabekk Station med en beliggenhed mellem de to gamle stationer.

Eksterne henvisninger 

Nedlagte T-banestationer i Oslo
Etableret i 1924
Ophørt i 2009
Valler Station

Valler Station (Valler stasjon) var en metrostation på Kolsåsbanen på T-banen i Oslo.

Stationen blev lukket 1. juli 2006, da Kolsåsbanen skulle opgraderes til metrostandard. Da denne del af banen genåbnede 12. oktober 2014, åbnede i stedet den nye Gjettum Station, der også erstattede den gamle Gjettum Station med en beliggenhed mellem de to gamle stationer.

Nedlagte T-banestationer i Oslo
Etableret i 1930
Ophørt i 2006
Kulpin

Kulpin er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kulpin ligger ved Behlendorfer See omkring 5 kilometer vest for Ratzeburg og omkring 9 kilometer nord for Mölln.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Kunst (album)

Kunst er det fjerde studiealbum fra den danske sanger og satiriker Niels Hausgaard. Det blev udgivet i 1979.

Spor 
 "Åge Og Ida" - 2:35
 "Åge's Ur" - 1:29
 "Kunst" - 2:32
 "Hvem Bestemmer?" - 3:35
 "Dårlige Nerver" - 2:24
 "I Mørkningen" - 2:20
 "Hørt På Kroen" - 3:18
 "Borgmesterens Kirkegang" - 2:06
 "Kammeratskab" - 2:56
 "Jalousi" - 2:36
 "Overlærer Madsen" - 1:46
 "Oluf's Begravelse" - 2:23
 "Der Er Han" - 2:48
 "Hilsen Fra Os" - 3:38

Referencer

Eksterne henvisninger 
Kunst på Discogs

Niels Hausgaard-album
Album fra 1979
Spaniens Grand Prix

Spaniens Grand Prix (Gran Premio de España) er et Formel 1-løb som siden  er blevet arrangeret på banen Circuit de Barcelona-Catalunya.

Vindere 

Løb markeret med rosa baggrund var ikke en del af Formel 1-verdensmesterskabet.

Eksterne henvisninger 

 Circuit de Catalunyas officielle hjemmeside
Floorballligaen 2014-15

Floorballligaen 2014-15 var den 23. sæson i højeste herreliga i Danmark i floorball, og den blev administreret af Dansk Floorball Union. Der var 10 hold i ligaen, og de otte bedste hold kvalificerede sig til DM kvartfinalerne.

Deltagere 
 Benløse Floorball
 Rødovre Floorball Club
 Copenhagen FC
 Frederikshavn Blackhawks
 Hvidovre Attack FC
 Sunds Seahawks FC
 Vanløse Floorball
 Brønderslev Hot Shots FC
 AaB Floorball Klub
 Århus FK

Grundspil

Topscorer grundspil

Slutspil 
Afvikles som bedst af fem kampe

Play off

Topscorer slutspil

Årets hold 
Årets hold:

Referencer 

Floorball-Ligaen
Volvat Station

Volvat Station (Volvat stasjon) var en metrostation på Røabanen på T-banen i Oslo. Stationen lå i Volvat mellem Majorstuen og Borgen. Fra åbningen 17. november 1912 og indtil 1939 lå den i gadeplan, hvorefter den blev den eneste underjordiske station vest for Majorstuen. Fra 1942 blev den også betjent af Kolsåsbanens tog. Stationen var den eneste i funkisstil.

Efter at Røabanen blev opgraderet til metrostandard i 1995, blev stationen kun betjent af Kolsåsbanens tog, da Røabanens tog var for lange til perronerne. Stationen blev nedlagt fuldstændigt 7. april 1997, da Kolsåsbanens tog blev forlænget fra to til tre vogne og dermed også blev for lange.

Eksterne henvisninger

Noter 

Nedlagte T-banestationer i Oslo
Etableret i 1912
Ophørt i 1997
Monacos Grand Prix

Monacos Grand Prix (fransk: Grand Prix de Monaco) er et Formel 1-løb som arrangeres hvert år på Circuit de Monaco. Løbet har været afholdt siden 1929, og anses sammen med Indianapolis 500 og 24-timersløbet i Le Mans som et af de vigtigste og mest prestigefyldte billøb i verden. Banen er blevet karakteriseret som "et exceptionelt sted af glamour og prestige."

Løbet køres på en smal bane i gaderne i byen Monaco, med mange bakker og skarpe sving og også en tunnel, noget som gør den til en af de mest krævende baner i Formel 1. Til trods for de relativt lave gennemsnitshastigheder er det også en farlig bane at konkurrere på.

Det første løb i 1929 blev organiseret af Anthony Noghès med hjælp fra "Automobile Club de Monaco", og blev vundet af William Grover-Williams i en Bugatti. Løbet var i 1936 og -37 en del af Europamesterskabet for Grand Prix-kørere, og den indgik i det første Formel 1-verdensmesterskabet i 1950. Graham Hill var kendt som "Mr Monaco" på grund af sine fem Monaco-sejre i 1960'erne. Brasilianeren Ayrton Senna har vundet løbet flere gange end nogen andre, med seks sejre, hvoraf fem i træk mellem 1989 og 1993.

Vindere af Monacos Grand Prix 

Rosa baggrund indikerer at løbet ikke var en del af Formel 1-mesterskabet.
Cremefarvet baggrund indikerer at løbet var en del af det europæiske mesterskab før 2. verdenskrig.

Referencer

Eksterne henvisninger

 Automobile Club de Monaco
 Grand Prix de Monaco
Mechow

Mechow er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Mechow ligger godt to kilometer nordøst for Ratzeburg, mellem Ratzeburger See og Mechower See. Lige øst for byen ligger det 111 hektar store naturschutzgebiet Mechower Seeufer und angrenzende Flächen.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Canadas Grand Prix

Canadas Grand Prix (fransk: Grand Prix du Canada) er et Formel 1-løb som er blevet afholdt siden 1967. Op igennem årene er det blevet arrangeret på en række forskellige baner. I dag køres det på Circuit Gilles Villeneuve.

Vindere af Canadas Grand Prix

Eksterne henvisninger 

 Officielle hjemmeside
Europas Grand Prix

Europas Grand Prix er et Formel 1-løb som første gang blev arrangeret på Brands Hatch-banen i 1983. Siden den gang er det blevet arrangeret på en række forskellige baner, i en række forskellige lande i Europa. Fra 2008 til 2012  var Europas Grand Prix kørt på gadebanen i Valencia i Spanien. I -sæsonen blev løbet kørt på gadebanen Baku City Circuit i Baku i Aserbajdsjan, men vil fra  blive kørt som Aserbajdsjans Grand Prix.

Vindere af Europas Grand Prix

Baner

Eksterne henvisninger
Storbritanniens Grand Prix

Storbritanniens Grand Prix er et Formel 1-løb som afholdes på Silverstone i Northamptonshire. Silverstone var arena for løbet da Formel 1 startede i 1950, og hvert år siden 1987 (Løbet blev afholdt på Brands Hatch hvert andet år mellem 1964 og 1986, og på Aintree Racecourse hvert andet år mellem 1955 og 1962).

Vindere af Storbritanniens Grand Prix

Eksterne henvisninger 

 Silverstone.co.uk Silverstones officielle hjemmeside
Ungarns Grand Prix

Ungarns Grand Prix er et Formel 1-løb som siden 1986 er blevet arrangeret på Hungaroring ved Budapest.

Vindere af Ungarns Grand Prix

Eksterne henvisninger
Tysklands Grand Prix

Tysklands Grand Prix (Großer Preis von Deutschland) er et Formel 1-løb som har lange traditioner i sporten. Det blev første gang afholdt på Nürburgring i 1951, et løb som blev vundet af Alberto Ascari. Siden 2007 er løbet blevet arrangeret hvert andet år på Hockenheimring-banen i det nordvestlige Baden-Württemberg og hvert andet år på Nürburgring i Rheinland-Pfalz.

Vindere af Tysklands Grand Prix 

Løb markeret med rosa baggrund var ikke en del af Formel 1-verdensmesterskabet.

Referencer

Eksterne henvisninger 

 Officielle hjemmeside
Albrecht af Preussen

Albrecht af Preussen (også Albrecht af Brandenburg-Ansbach og Albrecht von Hohenzollern, født 16. maj 1490 i Ansbach, død 20. marts 1568 i Tapiau) var søn af Frederik af huset Hohenzollern og Sofia, som var datter af Kasimir IV af Polen og Elisabet af huset Habsburg. Han var Den tyske ordens sidste højmester med territorialmyndighed og Preussens første hertug. Han indførte reformationen i Preussen og grundlagde den preussiske Landeskirche. Han grundlagde også Albertina-universitetet i Königsberg.

Albrecht blev den 13. februar 1511 optaget i den Tyske Orden i Zschillen i Sachsen og udnævnt til dens højmester. Efter freden i Toruń (1466) var Den tyske Ordens resterende preussiske områder kommet under den polske krones lensoverhøjhed, men Albrecht nægtede at aflægge troskabseden over for den polske konge og førte krig mod polakkerne fra 1519. Krigen kom til en foreløbig afslutning i 1521, da der blev indgået en fireårig våbenstilstandsaftale. Albrecht anvendte denne tid til rejser i Tyskland for at vinde forbundsfæller. Under denne rejse stiftede han bekendtskab med reformationen og sluttede sig til denne.

Albrecht støttede reformationen ved at indsætte den tidligere franciskanerpater Johannes Briessmann som domprædikant i Königsberg i 1523 og ligeledes Paul Speratus til hofprædikant i 1524 og Johann Poliander (Gramann) til sognepræst ved "Altständische Kirche" i Königsberg i 1525. Under beskyttelse af de reformationsvenlige ordensbiskopper Georg von Polentz af Samland og Erhard von Queis af Pomesania udøvede de tre og deres medhjælpere en hektisk reformatorisk aktivitet.

I 1525 sluttede han fred med den polske konge Sigismund I af Polen. Han anerkendte denne som overherre og fik samtidig Østpreussen som arveligt, verdsligt len. Han organiserede Østpreussens forvaltning og indførte der den lutherske lære.

I 1526 blev han gift med Dorotea af Danmark, datter af kong Frederik I og Anna af Brandenburg. Under Grevens Fejde i Danmark virkede han på svogeren Christian IIIs og Gustav Vasas side.

Fra 1542 til 1543 foretog han kirkevisitats i hele hertugdømmet. 

Albrecht var en varm støtte for videnskab og grundlagde i 1544 universitetet i Königsberg, efter ham selv benævnt Collegium Albertinum eller Albertina. I den osiandriske strid stod han helt under indflydelse af Andreas Osiander, som han i 1549 havde gjort til sognepræst i "Altständische Kirche" og til professor ved universitetet.

Noter

Eksterne henvisninger 

Hertuger af Preussen
Huset Hohenzollern
Salmedigtere fra Tyskland
Den Tyske Orden
Hertuger fra Tyskland
Kaliningrad
Reformationen
Personer fra Grevens Fejde
Tyskere i 1400-tallet
Tyskere i 1500-tallet
Floorballligaen 2013-14

Floorballligaen 2013-14 var den 22. sæson i højeste herreliga i Danmark i floorball, og den blev administreret af Dansk Floorball Union. De otte bedste hold kvalificerede sig til DM kvartfinalerne. Det var første gang at den bedste række blev til landsdækkende.

Deltagere 
 Benløse Floorball
 Brønderslev Hot Shots FC
 Copenhagen FC
 Frederikshavn Blackhawks
 Rødovre Floorball Club
 Sunds Seahawks FC
 Team Århus Floorball
 Vallensbæk Floorball (trukket inden sæsonstart)
 Vanløse Floorball
 AaB Floorball Klub

Grundspil

Topscorer grundspil

Slutspil

Play off

Topscorer slutspil

Årets hold 
Årets hold blev kåret efter sæsonen:

Referencer 

Floorball-Ligaen
Henrik Hansen (håndboldspiller)



Henrik Hansen (født 16. januar 1979) er en dansk håndboldspiller, der spiller som playmaker i klubben Århus Håndbold. Henrik Hansen er en fast del af både holdet forsvar og angreb. Henrik Hansen har med sine 17 år indenfor håndboldverdenen spillet i fire forskellige klubber i både Spanien, Tyskland og Danmark. Han var med til at vinde den danske pokalturnering for Århus Håndbold i 2013.

Hansen spillede nogle år på landsholdet og var med til at vinde bronze ved EM i 2006.

Pt er han bosat i Risskov

Uddannelse 
1985 - 1995 - Risskov Strandskole
1995 -1998 - HHX i Århus

Karriere 
Som håndboldspiller har Henrik Hansen spillet for følgende klubber:
1999 - 2006 - Århus GF
2006 - 2007 - BM Altea
2007 - 2009 - CBM Torrevieja
2009 - 2011 - TuS N-Lübbecke
2011 - nu - Århus Håndbold

Siden 2013 til november 2016 har han desuden været salgskonsulent for Århus Håndbold. 

Nu arbejder han som salgs- og vurderingsarbejder hos Nybolig i Risskov.

Noter

Eksterne henvisninger 
Henrik Hansen på aarhushaandbold.dk

Håndboldspillere fra Danmark
Pingo National Landmark

Pingo National Landmark er et beskyttet naturområde på omkring 16 km², der omfatter otte pingoer (jorddækkede iskerner) 5 kilometer vest for Tuktoyaktuk og omkring 30 km øst for Mackenzie Rivers udløb i det Nordlige ishav, i Northwest Territories, Canada.  Det ligger i et kystområde  som har 1.350 pingoer, hvilket er omtrent en fjerdedel af alle verdens pingoer.

Ibyuk Pingo som er Canadas højeste og verdens næsthøjeste pingo på  49 meter, ligger inden for det beskyttede område. Den vokser med 2 cm hvert år og anslås at være 1.000 år gammel.

Dyreliv 

På grund af områdets ringe størrelse er det få dyr som lever hele året i området.

Rensdyr fra Bluenose West og Cape Bathurst ses sommetider spise inden for området. Større rovdyr som grizzlybjørn, isbjørn og ulv kan vandre igennem området på jagt efter  mad. Mindre dyr som polarræv, rød ræv og arktisk jordegern (Spermophilus parryi) er mere almindelige her. De relativt tørre og sandede bjergskråninger er ideelle for disse smådyr.

Regionen er et vigtigt habitat for både yngle- og trækfugle, særligt havfugle. I løbet af det sene forår er området rasteplads for gæs som knortegås, snegås og blisgås. Området er også vigtigt for pibesvane og lom. Andefugle, som gråand, amerikansk krikand, kongeedderfugl , edderfugl og havlit er almindelige ligesom et varieret udbud af måger og vadefugle.

Eksterne kilder/henvisninger 

Officielt websted

Nationalparker i Canada

Northwest Territories
Etableret i 1984
Singapore Botanic Gardens

Singapore Botanic Gardens er en 156 år gammel, tropisk botanisk have, placeret i udkanten af Singapores primære shopping-område Orchard Road. Haven er på UNESCOs Verdensarvsliste, og rangeret som Asiens bedste park af TripAdvisor siden 2013.

Singapore Botanic Gardens blev grundlagt i 1859 og spillede en betydelig rolle i forskning i dyrkning af gummitræet (Hevea brasiliensis) og dermed i boomet i produktion af og handel med gummi tidligt i 1900-tallet. I 1920'erne udgjorde produktionen på Malayahalvøen således halvdelen af verdens gummiproduktion.

Efter at Singapore var blevet selvstændigt hjalp ekspertisen fra Singapore Botanic Gardens til ved anlæg af grønne områder, bevarelse af eksisterende natur og beplantning i det hele taget rundt om i byen med det formål at omdanne Singapore til "The Garden City", et kendt billede på og symbol for Singapore. Haven er den eneste i verden der har åbent hver dag, året rundt, fra 5.00 om morgenen til midnat. Haven har mere end 10.000 arter, og modtager over 4 mio. besøgende om året.

Temahaver 
Inden i haven ligger en række temahaver der bl.a. omfatter National Orchid Garden, Ingefærhaven, Regnskoven og Evolutionshaven.

National Orchid Garden er en af verdens største samlinger af orkidéer omfattende mere end 1.200 arter og 2.000 sorter og hybrider. Her finder man også "The Coolhouse", hvor der findes et køligt og fugtigt klima ligesom i tropiske bjergområder mellem 1000 og 3000 m højde som de findes i f.eks. Sydøstasien, Mellem- og Sydamerika. Huset er dermed en forløber for "Cloud Forest Dome" i Gardens by the Bay. Det er også her man finder samlingen af bromeliacéer.

Ingefærhaven omfatter et stort udvalg af de mere end 1.200 arter der findes i Ingefær-familien, som ud over ingefær også omfatter kardemomme og palmen de rejsendes træ.

Regnskoven omfatter ca. 6 ha og er meget ældre end haven selv. Dette lille stykke regnskov og det større Bukit Timah Nature Reserve, er en del af den oprindelige regnskov som tidligere dækkede øen, og de to områder er det eneste oprindelige regnskov, der er tilbage i Singapore (som dog har en del sekundær regnskov, dvs. regnskov der er genopvokset efter at et område blev beskyttet).

Evolutionshaven viser planternes udvikling fra livet opstod til i dag. Planterne fra Kultiden er modeller, men ellers er det alt sammen levende planter ("levende fossiler") omfattende Mosser, Ulvefodsplanter, Bregner, Padderokplanter, Psilotum, Koglepalmer og andre primitive frøplanter.

Referencer

Eksterne henvisninger 

Botanic Gardens
Joachim Jepsen

Joachim Jepsen er en dansk skuespiller og komiker. Han er cand.mag. i medievidenskab fra Københavns Universitet og uddannet skuespiller fra Film/Teaterskolen Holberg i 2009. I 2013 slog han igennem som den nyskilte Ulrik i DR3's komedieserie Kødkataloget. Han er dog mest kendt som forfatter og skuespiller i sketchshowet Nyt fra Jylland, der blev vist på DR2 i 2014.

Filmografi 
 De vildfarne (2016)
Diamantpigen (2019)

Tv-serier 

 Dicte (2013)
 Kødkataloget (2013-2014)
 Nyt fra Jylland (2014-2015)

Referencer

Eksterne henvisninger 
 

Skuespillere fra Danmark
Belgiens Grand Prix

Belgiens Grand Prix er et Formel 1-løb som bliver kørt på Spa-Francorchamps-banen. Det er også blevet afholdt på Zolder og Nivelles-Baulers-banen.

Vindere af Belgiens Grand Prix

Eksterne henvisninger 

 Officielle hjemmeside
Italiens Grand Prix

Italiens Grand Prix (Gran Premio d'Italia) er et Formel 1-løb som siden serien blev oprettet, har været et fast indslag i Formel 1-kalenderen. Det har været afholdt på Monza bortset fra 1980, da løbet blev kørt på Imola.

Vindere af Italiens Grand Prix

Eksterne henvisninger 

 Officielle hjemmeside
Malaysias Grand Prix

Malaysias Grand Prix er et Formel 1-løb som har været arrangeret på Sepang International Circuit i Kuala Lumpur siden 1999 og frem til i dag.

Vindere af Malaysias Grand Prix

Eksterne henvisninger 

 Officielle hjemmeside
Japans Grand Prix

Japans Grand Prix er et Formel 1-løb som første gang blev arrangeret på Fuji Speedway i . Det blev gentaget året efter men fik derefter en pause frem til , da løbet blev kørt på Suzuka-banen, som var vært for løbet frem til . I  fik Fuji Speedway igen æren af at holde Japans Grand Prix, men efter to år på Fuji vendte Suzuka-banen tilbage som arrangør af Japans Grand Prix i .

Vindere af Japans Grand Prix

Eksterne henvisninger 

Japans Grand Prix (uofficiel)
Jesús Vallejo

Jesús Vallejo Lázaro (født 5. januar 1997) er en spansk professionel fodboldspiller, som spiller for La Liga-klubben Real Madrid.

Klubkarriere

Real Zaragoza 
Vallejo begyndte sin karriere med hos lokalklubben Real Zaragoza, hvor han gjorde sin professionelle debut i august 2014.

Real Madrid

Skifte og lejeaftaler 
Vallejo skiftede i juli 2015 til Real Madrid på en fast aftale. Som del af aftalen blev han med dette samme lånt tilbage til Zaragoza for 2015-16

sæsonen.

Han blev igen udlejet i 2016-17 sæsonen, denne gang til tyske Eintracht Frankfurt.

Debut 
Vallejo fik sin debut for Real Madrid den 26. oktober 2017, dog hans spilletid i sæsonen var meget begrenset.

Flere lejeaftaler 
Vallejo blev igen udlejet i juli 2019, denne gang til Wolverhampton Wanderers. Lejeaftalen var dog ikke nogen success, og han

endte kun med at spille meget få kampe for klubben.

Vallejo blev hentet tilbage fra Wolves i januar 2020, og blev i stedet udlejet til Granada. Efter en god halvsæson med Granada, blev lejeaftalen forlænget til og med 2020-21 sæsonen.

Landsholdskarriere

Ungdomslandshold 
Vallejo har repræsenteret Spanien på flere ungdomsniveauer. Han var del af Spaniens trupper som vandt U/19-EM i 2015 og U/21-EM i 2019.

Olympiske landshold 
Vallejo var del af Spaniens trup, som vandt sølv ved OL 2020.

Titler 
Real Madrid

 La Liga: 1 (2021-22)
 Copa del Rey: 1 (2022-23)
 Supercopa de España: 1 (2021-22)
 UEFA Champions League: 2 (2017-18, 2021-22)
 UEFA Super Cup: 1 (2022)
 FIFA Club World Cup: 2 (2018, 2022)

Spanien U/19

 U/19-Europamesterskabet: 1 (2015)

Spanien U/21

 U/21-Europamesterskabet: 1 (2019)

Spanien U/23

 Sommer-OL Sølvmedalje: 1 (2020)
Individuelle

 U/21-Europamesterskabet Tuneringens hold: 1 (2019)

Referencer

Eksterne henvisninger 

Personer fra Zaragoza
Fodboldspillere fra Spanien
Fodboldspillere fra Real Zaragoza
Fodboldspillere fra Real Madrid CF
Fodboldspillere fra Eintracht Frankfurt
Fodboldspillere fra Wolverhampton Wanderers F.C.
Fodboldspillere fra Granada CF
Fodboldspillere ved sommer-OL 2020
Olympiske medaljevindere i fodbold
Olympiske sølvmedaljevindere fra Spanien